สวัสดีค่ะ ดิฉันเป็นสาวประเภทสองต้องการปรึกษาเกี่ยวกับยาต้านฮอร์โมนเพศชาย ระหว่าง spironolactone กับ finasteride ว่าตัวไหนให้ผลในด้านการต้านฮอร์โมนเพศชายได้ดีที่สุดโดยมีผลกระทบต่อร่างกายน้อยที่สุด จากที่ได้อ่านมา spironolactone สามารถ intake ได้สูงสุดถึง 200 mg/วัน โดยไม่พบผลข้างเคียง และถ้าทานในระยะยาวตัวไหนจะส่งผลกระทบต่อสุขภาพน้อยที่สุดคะ
สวัสดีค่ะ จากที่สอบถาม ยาทั้ง 2ตัวมีฤทธิ์ต้านฮอร์โมนเพศชายได้ แต่ยาทั้ง 2ไม่ได้มีข้อบ่งชี้ในการใช้ยาตามที่ สอบถามค่ะข้อบ่งชี้ยาทั้ง 2ตัว จะใช้ในกรณีอื่นๆตามนี้นะคะยา spinorolactone เป็นยาขับปัสสาวะ มีข้อบ่งชี้ในการใช้ยา ได้แก่ รักษาภาวะหัวใจวาย, โรคตับแข็งที่มีน้ำในช่องท้อง, โรคเนื้องอกของต่อมหมวกไตบางชนิดส่วนผลข้างเคียงของยา ได้แก่ เต้านมใหญ่ขึ้น, เจ็บเต้านม, ปากแห้ง, อ่อนเพลีย, เบื่ออาหาร เป็นต้นส่วนยา finasteride มีข้อบ่งชี้ในการใช้ยาคือ ใช้รักษาโรคผมร่วงที่เรียก androgenic alopecia ในผู้ชายผลข้างเคียงที่พบได้จากยานี้ ได้แก่ เต้านมใหญ่ขึ้น, เจ็บเต้านม, อ่อนเพลีย, อารมณ์ทางเพศลดลง, การปัสสาวะผิดปกติ เป็นต้นนอกจากนี้ยานี้ยังมีข้อควรระวัง หากมีโรคตับ และโรคต่อมลูกหมากโตค่ะ